title: Kommissionens gennemførelsesforordning (EU) 2020/402 af 14. marts 2020 om at gøre udførslen af visse varer betinget af fremlæggelse af en udførselstilladelse

text:
                  15.3.2020

                  DA

                  Den Europæiske Unions Tidende

                  LI 77/1

         KOMMISSIONENS GENNEMFØRELSESFORORDNING (EU) 2020/402
         af 14. marts 2020
         om at gøre udførslen af visse varer betinget af fremlæggelse af en udførselstilladelse
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/479 af 11. marts 2015 om fælles ordninger for udførsel (1), særlig artikel 5, og
         ud fra følgende betragtninger:

                     (1)

                     Siden udbruddet af den epidemiologiske krise forårsaget af coronavirus, sars-CoV-2, har den dermed forbundne sygdom, covid-19, spredt sig hurtigt over hele verden og er også nået til Unionens område. Ifølge Det Europæiske Center for Forebyggelse af og Kontrol med Sygdomme anses risikoen forbundet med covid-19-infektion for borgerne i Unionen på nuværende tidspunkt for at være moderat til høj baseret på sandsynligheden for overførsel og sygdommens virkninger. Virusset spreder sig hurtigt inden for Unionen og kan have enorme virkninger for folkesundheden med dødelig udgang for personer i højrisikogrupper i et betydeligt antal tilfælde og alvorlige økonomiske og samfundsmæssige følgevirkninger.

                     (2)

                     I den forbindelse er behovet for personlige værnemidler, som nærmere beskrevet i bilag 1, allerede steget betragteligt. På grund af deres karakter og de forhold, der gør sig gældende, er sådanne værnemidler varer af væsentlig betydning, da det er nødvendigt at forebygge yderligere spredning af sygdommen og beskytte lægepersonale, der behandler inficerede patienter.

                     (3)

                     I overensstemmelse med Rådets (sundhedsministrenes) konklusioner fra mødet den 13. februar 2020 er en udbudsprocedure for personlige værnemidler blevet lanceret under aftalen om fælles indkøb af medicinske modforanstaltninger. I henhold til en indikativ tidsplan og alt afhængigt af markedssituationen vil den sandsynligvis blive færdiggjort primo april.

                     (4)

                     Efterspørgslen efter medicinske værnemidler er steget kraftigt de seneste dage og forventes fortsat at stige betydeligt i nærmeste fremtid med deraf følgende mangler i mange medlemsstater. Der er på hele EU's indre marked begrænsninger for at imødekomme kundernes efterspørgsel efter de relevante personlige værnemidler, navnlig mundbeskyttelsesmasker. Der træffes på nuværende tidspunkt løbende foranstaltninger for at øge produktionskapaciteten. Dette kan give anledning til revision af foranstaltningen i nødvendigt omfang og i takt med udviklingen i situationen.

                     (5)

                     Produktionen af personlige værnemidler som f.eks. mundbeskyttelsesmasker i Unionen er på nuværende tidspunkt koncentreret i et begrænset antal medlemsstater, dvs. Tjekkiet, Frankrig, Tyskland og Polen. På trods af opfordringer til at øge produktionen vil den nuværende EU-produktions omfang og de eksisterende lagre ikke være tilstrækkelige til at imødekomme efterspørgslen i Unionen. Dette er navnlig tilfældet, fordi denne efterspørgsel stiger som følge af situationen med en epidemi, og personlige værnemidler kan udføres uden begrænsninger til andre dele af verden.

                     (6)

                     Visse tredjelande har allerede officielt besluttet at begrænse udførslen af værnemidler. Andre synes at have truffet lignende foranstaltninger på et mere uformelt grundlag. Visse af disse lande er også traditionelt leverandører til markedet i Unionen, og dette øger presset på markedet i Unionen.

                     (7)

                     For at afhjælpe og forhindre en kritisk situation er det i Unionens interesse, at Kommissionen træffer øjeblikkelige foranstaltninger af begrænset varighed for at sikre, at eksporten af personlige værnemidler er genstand for en tilladelse for at sikre et tilstrækkeligt udbud i Unionen, der kan dække den vitale efterspørgsel.

                     (8)

                     Udførsel af visse mængder af specifikke varer kan tillades under specifikke forhold f.eks. for at sikre bistand til tredjelande og alt afhængigt af medlemsstaternes behov. Valget af administrative bestemmelser om disse tilladelser bør overlades til medlemsstaterne i den periode, hvor disse midlertidige foranstaltninger er gældende.

                     (9)

                     Der er vitale behov for værnemidler i Unionen blandt hospitaler, patienter, frontlinjearbejdere og myndigheder med ansvar for civil beskyttelse. Sådanne vitale behov overvåges konstant gennem EU-civilbeskyttelsesmekanismen.

                     (10)

                     Denne foranstaltning finder for nærværende anvendelse på personlige værnemidler, som beskrevet i bilag 1, men der kan opstå behov for at revidere bilagets varedækning og de varer, som er dækket af denne forordning.

                     (11)

                     På grund af situationens hastende karakter som følge af den hurtige spredning af covid-19-infektionen bør foranstaltningerne i denne forordning træffes i overensstemmelse med artikel 3, stk. 3, i forordning (EU) 2015/479.

                     (12)

                     For at forebygge tømning af lagrene i spekulationsøjemed bør denne forordning træde i kraft på dagen for offentliggørelsen. I overensstemmelse med artikel 5, stk. 5, i forordning (EU) 2015/479 bør disse foranstaltninger have en varighed på seks uger —

               VEDTAGET DENNE FORORDNING:

            Artikel 1
            Udførselstilladelse

               1.   En udførselstilladelse, der er i overensstemmelse med formularen i bilag II kræves for udførsel til lande uden for Unionen af de i bilag I opførte personlige værnemidler, uanset om de har oprindelse i Unionen eller ej. En sådan tilladelse gives af de kompetente myndigheder i den medlemsstat, hvor eksportøren er etableret, og udstedes skriftligt eller med elektroniske midler.

               2.   Hvis en sådan udførselstilladelse ikke fremlægges, er udførslen forbudt.

            Artikel 2
            Proceduremæssige aspekter

               1.   Hvis værnemidlerne befinder sig i en eller flere andre medlemsstater end den, hvor ansøgningen om udførselstilladelse er blevet indgivet, skal dette fremgå af ansøgningen. De kompetente myndigheder i den medlemsstat, hvortil ansøgningen om udførselstilladelse er blevet indgivet, skal øjeblikkeligt høre de kompetente myndigheder i den eller de pågældende medlemsstater og fremlægge relevante oplysninger. Den eller de hørte medlemsstater skal inden for 10 arbejdsdage tilkendegive eventuelle indsigelser, som den eller de måtte have mod, at der gives en sådan tilladelse, og sådanne indsigelser er bindende for den medlemsstat, hvortil ansøgningen er indgivet.

               2.   Medlemsstaterne behandler ansøgningerne om udførselstilladelse inden for en frist, der fastsættes i henhold til national ret eller praksis og ikke overstiger fem arbejdsdage fra den dato, hvor alle de krævede oplysninger er blevet forelagt de kompetente myndigheder. Under særlige omstændigheder og af behørigt begrundede årsager kan denne periode forlænges med en periode på yderligere fem arbejdsdage.

               3.   Når medlemsstaterne beslutter, om der skal gives en tilladelse i henhold til denne forordning, skal de tage hensyn til alle relevante betragtninger, herunder, hvis det er relevant, om udførslen f.eks. har til formål:

                           —

                           at opfylde leveringsforpligtelser i henhold til en fælles udbudsprocedure i overensstemmelse med artikel 5 Europa-Parlamentets og Rådets afgørelse nr. 1082/2013/EU af 22. oktober 2013 om alvorlige grænseoverskridende sundhedstrusler (2)

                           —

                           at støtte samlede støtteforanstaltninger koordineret af den integrerede mekanisme for politisk kriserespons (IPCR), Europa-Kommissionen eller andre EU-institutioner

                           —

                           at reagere på anmodninger om bistand rettet til og behandlet af EU-civilbeskyttelsesmekanismen fra tredjelande eller internationale organisationer

                           —

                           at støtte støttevirksomheders vedtægtsmæssige aktiviteter i udlandet, som er beskyttet under Genevekonventionen, og for så vidt at de ikke hindrer evnen til at arbejde som en national støttevirksomhed

                           —

                           at støtte aktiviteterne i Verdenssundhedsorganisationens (WHO's) netværk for indberetning af og indsats over for sygdomsudbrud på verdensplan (GOARN)

                           —

                           at levere varer til EU-medlemsstaternes aktiviteter i udlandet, herunder militære operationer, internationale politimissioner og/eller civile internationale fredsbevarende missioner

                           —

                           at levere varer til EU's og medlemsstaternes delegationer i udlandet.

               4.   Medlemsstaterne kan beslutte at anvende elektroniske dokumenter til behandlingen af ansøgninger om eksporttilladelse.

            Artikel 3
            Afsluttende bestemmelser
            Denne forordning træder i kraft på dagen for offentliggørelsen i Den Europæiske Unions Tidende og anvendes i en periode på seks uger. Den ophører automatisk med at finde anvendelse ved udgangen af denne periode på seks uger.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. marts 2020.

                  På Kommissionens vegne

               Ursula VON DER LEYEN

                  Formand

            (1)  EUT L 83 af 27.3.2015, s. 34.

            (2)  EUT L 293 af 5.11.2013, s. 1.

            BILAG I
            Værnemidler
            De i dette bilag opførte værnemidler er i overensstemmelse med bestemmelserne i forordning (EU) 2016/425 (1).

                        Kategori

                        Beskrivelse

                        KN-koder

                        Beskyttelsesbriller og -skærme

                                    —

                                    Beskyttelse mod potentielt smittefarligt materiale

                                    —

                                    Omslutter øjnene og øjenomgivelserne

                                    —

                                    Kompatible med forskellige typer af helmasker med filtrerende apparatdel og ansigtsmasker

                                    —

                                    Gennemsigtige linser

                                    —

                                    Genanvendelige (kan rengøres og desinficeres) eller engangsprodukter

                        ex 9004 90 10
                        ex 9004 90 90

                        Ansigtsskærme

                                    —

                                    Udstyr til beskyttelse af ansigtsområdet og dermed forbundne slimhinder (f.eks. øjne, næse og mund) mod potentielt smittefarligt materiale

                                    —

                                    Omfatter et visir af gennemsigtigt materiale

                                    —

                                    Omfatter normalt fikseringsanordninger til fastgørelse over ansigtet (f.eks. bånd og stænger)

                                    —

                                    Kan omfatte værnemidler til beskyttelse af næse og mund som beskrevet nedenfor

                                    —

                                    Genanvendelige (kan rengøres og desinficeres) eller engangsprodukter

                        ex 3926 90 97
                        ex 9020 00 00

                        Værnemidler til beskyttelse af næse og mund

                                    —

                                    Masker, som beskytter bæreren mod potentielt smittefarligt materiale og beskytter miljøet mod potentielt smittefarligt materiale, som spredes af bæreren

                                    —

                                    Kan omfatte en ansigtsskærm som beskrevet ovenfor

                                    —

                                    Også forsynet med udskifteligt filter

                        ex 6307 90 98
                        ex 9020 00 00

                        Beskyttelsesbeklædning

                        Beklædning (f.eks. kitler eller dragter), som beskytter bæreren mod potentielt smittefarligt materiale og beskytter miljøet mod potentielt smittefarligt materiale, som spredes af bæreren

                        ex 3926 20 00
                        ex 4015 90 00
                        ex 6113 00
                        ex 6114
                        ex 6210 10 10
                        6210 10 92
                        ex 6210 10 98
                        ex 6210 20 00
                        ex 6210 30 00
                        ex 6210 40 00
                        ex 6210 50 00
                        ex 6211 32 10
                        ex 6211 32 90
                        ex 6211 33 10
                        ex 6211 33 90
                        ex 6211 39 00
                        ex 6211 42 10
                        ex 6211 42 90
                        ex 6211 43 10
                        ex 6211 43 90
                        ex 6211 49 00
                        ex 9020 00 00

                        Handsker

                        Handsker, som beskytter bæreren mod potentielt smittefarligt materiale og beskytter miljøet mod potentielt smittefarligt materiale, som spredes af bæreren

                        ex 3926 20 00
                        4015 11 00
                        ex 4015 19 00
                        ex 6116 10 20
                        ex 6116 10 80
                        ex 6216 00 00

               (1)  Europa-Parlamentets og Rådets forordning (EU) 2016/425 af 9. marts 2016 om personlige værnemidler og om ophævelse af Rådets direktiv 89/686/EØF (EUT L 81 af 31.3.2016, s. 51).

            BILAG II
            Model for de i artikel 1 omhandlede formularer for udførselstilladelse
            Når medlemsstaterne giver udførselstilladelser, vil de søge at sikre, at tilladelsens art fremgår af den formular, der udstedes. Dette er en udførselstilladelse, der er gyldig i alle Den Europæiske Unions medlemsstater indtil dens udløbsdato.

                        DEN EUROPÆISKE UNION

                        Udførsel af personlige værnemidler (forordning (EU) 2020/402)

                                    1.

                                    Eksportør
                                    (EORI-nummer, hvis relevant)

                                    2.

                                    Tilladelsesnummer

                                    3.

                                    Udløbsdato

                                    4.

                                    Udstedende myndighed

                                    5.

                                    Destinationsland

                                    6.

                                    Endelig modtager

                                    7.

                                    Varekode

                                    8.

                                    Mængde

                                    9.

                                    Enhed

                                    10.

                                    Beskrivelse af varerne

                                    11.

                                    Sted

                                    7.

                                    Varekode

                                    8.

                                    Mængde

                                    9.

                                    Enhed

                                    10.

                                    Beskrivelse af varerne

                                    11.

                                    Sted

                                    7.

                                    Varekode

                                    8.

                                    Mængde

                                    9.

                                    Enhed

                                    10.

                                    Beskrivelse af varerne

                                    11.

                                    Sted

                                    7.

                                    Varekode

                                    8.

                                    Mængde

                                    9.

                                    Enhed

                                    10.

                                    Beskrivelse af varerne

                                    11.

                                    Sted

                                    12.

                                    Underskrift, sted og dato, stempel

               Forklarende bemærkninger til udførselstilladelsesformularen

            Alle rubrikker skal udfyldes, medmindre andet fremgår.
            Rubrik 7 til 11 gentages fire gange for at muliggøre ansøgninger om tilladelse til fire forskellige varer.

                        Rubrik 1

                        Eksportør

                        Fulde navn og adresse på den eksportør, som tilladelsen udstedes til + EORI-nummer, hvis relevant.

                        Rubrik 2

                        Tilladelsesnummer

                        Tilladelsesnummeret udfyldes af den myndighed, som udsteder udførselstilladelsen, og har følgende format: XXyyyy999999, hvor XX er geonomenklaturkoden (1) bestående af to bogstaver for den udstedende medlemsstat, yyyy er det firecifrede udstedelsesår for tilladelsen, og 999999 er et sekscifret nummer, som er unikt for den pågældende XXyyyy-kombination og tildeles af den udstedende myndighed.

                        Rubrik 3

                        Udløbsdato

                        Den udstedende myndighed kan fastsætte en udløbsdato for tilladelsen. Denne udløbsdato kan højst være seks uger efter denne forordnings ikrafttræden.
                        Hvis den udstedende myndighed ikke fastsætter nogen udløbsdato, udløber tilladelsen senest seks uger efter denne forordnings ikrafttræden.

                        Rubrik 4

                        Udstedende myndighed

                        Fulde navn og adresse på den myndighed i medlemsstaten, der udstedte udførselstilladelsen.

                        Rubrik 5

                        Destinationsland

                        Geonomenklaturkoden bestående af to bogstaver for destinationslandet for de varer, som tilladelsen er udstedt for.

                        Rubrik 6

                        Endelig modtager

                        Fulde navn og adresse på den endelige modtager af varerne, hvis denne er kendt på udstedelsestidspunktet + EORI-nummer, hvis relevant. Hvis den endelige modtager ikke er kendt på udstedelsestidspunktet, udfyldes rubrikken ikke.

                        Rubrik 7

                        Varekode

                        Den numeriske kode fra det harmoniserede system eller den kombinerede nomenklatur (2), hvorunder de varer, der skal udføres, er klassificeret på tidspunktet for tilladelsens udstedelse.

                        Rubrik 8

                        Mængde

                        Mængden af varer målt ved hjælp af den enhed, der er angivet i rubrik 9.

                        Rubrik 9

                        Enhed

                        Den måleenhed, hvori den i rubrik 8 anførte mængde, er udtrykt. Følgende enheder anvendes: "P/ST" for varer, der tælles i stk. (f.eks. masker), og "PA" for varer, der tælles i par (f.eks. handsker).

                        Rubrik 10

                        Beskrivelse af varerne

                        En beskrivelse i almindeligt sprog, som er præcis nok til at muliggøre identifikation af varerne.

                        Rubrik 11

                        Sted

                        Geonomenklaturkoden for den medlemsstat, hvor varerne befinder sig. Hvis varerne befinder sig i medlemsstaten for den udstedende myndighed, skal denne rubrik ikke udfyldes.

                        Rubrik 12

                        Underskrift, stempel, sted og dato

                        Den udstedende myndigheds underskrift og stempel. Sted og dato for udstedelsen af tilladelsen.

               (1)  Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).

               (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EUT L 256 af 7.9.1987, s. 1).


title: Kommissionens gennemførelsesforordning (EU) 2020/404 af 12. marts 2020 om ændring af forordning (EF) nr. 594/2009 om tarifering af visse varer i den kombinerede nomenklatur

text:
                  17.3.2020

                  DA

                  Den Europæiske Unions Tidende

                  L 80/1

         KOMMISSIONENS GENNEMFØRELSESFORORDNING (EU) 2020/404
         af 12. marts 2020
         om ændring af forordning (EF) nr. 594/2009 om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     Ved Kommissionens forordning (EF) nr. 594/2009 (2) er en vare, der er beskrevet i den række, der svarer til punkt 1 i tabellen i bilaget til nævnte forordning som bestående af vinylidenfluorid og hexafluoropropylencopolymer i ubearbejdet form, tariferet i KN-kode 3904 69 90.

                     (2)

                     Ved Kommissionens forordning (EU) nr. 861/2010 (3) blev KN-kode »3904 69 90 Andre varer« erstattet af KN-kode »3904 69 20 Fluorelastomer FKM« og »3904 69 80 Andre varer« for at indføre en specifik KN-kode for fluorelastomerer FKM.

                     (3)

                     Ved Kommissionens gennemførelsesforordning (EU) nr. 441/2013 (4) blev KN-kode 3904 69 90 erstattet af KN-kode 3904 69 80 i bilaget til forordning (EF) nr. 594/2009. Tariferingen af det produkt, der er beskrevet i rækken svarende til punkt 1 i tabellen i bilaget til forordning (EF) nr. 594/2009 under »Andre varer«, blev således opretholdt i modstrid med den generelle regel om, at den position, der har den mest specificerede varebeskrivelse, skal foretrækkes frem for positioner med en mere generel varebeskrivelse.

                     (4)

                     Varer som den, der er beskrevet i rækken svarende til punkt 1 i tabellen i bilaget til forordning (EF) nr. 594/2009, skal tariferes i den specifikke KN-kode 3904 69 20»Fluorelastomerer FKM«, men ikke i opsamlingsunderpositionen »Andre varer«.

                     (5)

                     Som følge heraf bør rækken for punkt 1 i tabellen i bilaget til forordning (EF) nr. 594/2009 udgå.

                     (6)

                     Det er hensigtsmæssigt, at bindende tariferingsoplysninger, der er meddelt på grundlag af forordning (EU) nr. 594/2009 vedrørende varer, som er omfattet af nærværende forordning, i en vis periode fortsat påberåbes af modtageren i henhold til artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (7)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            I forordning (EF) nr. 594/2009 foretages følgende ændringer:

                        1)

                        I artikel 2 tilføjes følgende stykke:
                        »Bindende tariferingsoplysninger, der meddeles i henhold til denne forordning som ændret ved gennemførelsesforordning (EU) nr. 441/2013, for de varer, der er beskrevet i kolonne 1 i punkt 1 i tabellen i bilaget til denne forordning i den udgave, der blev vedtaget den 8. juli 2009, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra den 6. april 2020.«

                        2)

                        Rækken vedrørende punkt 1 i tabellen i bilaget udgår.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. marts 2020.

                  På Kommissionens vegne

                  For formanden

               Stephen QUEST

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Kommissionens forordning (EF) nr. 594/2009 af 8. juli 2009 om tarifering af visse varer i den kombinerede nomenklatur (EFT L 178 af 9.7.2009, s. 14).

            (3)  Kommissionens gennemførelsesforordning (EU) nr. 861/2010 af 5. oktober 2010 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 284 af 29.10.2010, s. 1).

            (4)  Kommissionens gennemførelsesforordning (EU) nr. 441/2013 af 7. maj 2013 om ændring eller ophævelse af visse forordninger om tarifering af varer i den kombinerede nomenklatur (EUT L 130 af 15.5.2013, s. 1).


title: Kommissionens gennemførelsesforordning (EU) 2020/405 af 16. marts 2020 om fastsættelse af retningslinjer for og indholdet af de kvalitetsrapporter, der skal fremsendes i henhold til Europa-Parlamentets og Rådets forordning (EU) 2018/1091 om integrerede landbrugsstatistikker (EØS-relevant tekst)

text:
                  17.3.2020

                  DA

                  Den Europæiske Unions Tidende

                  L 80/3

         KOMMISSIONENS GENNEMFØRELSESFORORDNING (EU) 2020/405
         af 16. marts 2020
         om fastsættelse af retningslinjer for og indholdet af de kvalitetsrapporter, der skal fremsendes i henhold til Europa-Parlamentets og Rådets forordning (EU) 2018/1091 om integrerede landbrugsstatistikker
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1091 af 18. juli 2018 om integrerede landbrugsstatistikker og om ophævelse af forordning (EF) nr. 1166/2008 og (EU) nr. 1337/2011 (1), særlig artikel 11, stk. 4, og
         ud fra følgende betragtninger:

                     (1)

                     I henhold til artikel 11, stk. 4, i forordning (EU) 2018/1091 skal medlemsstaterne fremsende kvalitetsrapporter, hvori den statistiske proces beskrives, til Kommissionen for hvert referenceår, og derudover kan Kommissionen vedtage gennemførelsesretsakter, hvori de nærmere retningslinjer for og indholdet af disse rapporter fastsættes.

                     (2)

                     Der er behov for at sikre fælles kvalitetsrapportering til udvekslingen af kvalitetsrelaterede data og metadata.

                     (3)

                     Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

               VEDTAGET DENNE FORORDNING:

            Artikel 1
            Ved denne forordning fastsættes de nærmere retningslinjer for og indholdet af de kvalitetsrapporter, som medlemsstaterne fremsender til Kommissionen (Eurostat) i overensstemmelse med forordning (EU) 2018/1091.

            Artikel 2
            De kvalitetsrapporter, der er omhandlet i artikel 1, skal indeholde oplysninger om de kvalitetskriterier og statistiske begreber, der er fastsat i bilaget til denne forordning. De skal også henvise til alle tilfælde af manglende overholdelse af disse kvalitetskriterier.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. marts 2020.

                  På Kommissionens vegne

                  Formand

               Ursula VON DER LEYEN

            (1)  EUT L 200 af 7.8.2018, s. 1.

            BILAG
            Kvalitetsrapporter — kvalitetskriterier og statistiske begreber
            a)
                  Kvalitetsrapporterne skal indeholde oplysninger om alle følgende kvalitetskriterier, jf. artikel 12, stk. 1, i forordning (EF) nr. 223/2009:

            1.   RELEVANS

                        a)

                        en beskrivelse af brugerne, deres respektive behov og en begrundelse for disse behov

                        b)

                        de procedurer, der anvendes til at måle brugertilfredsheden og frembringe de statistiske resultater

                        c)

                        i hvilket omfang de nødvendige statistikker er tilgængelige.

                  2.   NØJAGTIGHED

                        a)

                        en vurdering af nøjagtigheden, hvori de forskellige datasætkomponenter opsummeres

                        b)

                        en beskrivelse af stikprøvefejlene

                        c)

                        en beskrivelse af alle andre fejl.

                  3.   AKTUALITET OG PUNKTLIGHED

                        a)

                        længden af tidsrummet mellem dataenes tilgængelighed og den begivenhed eller det fænomen, de beskriver (aktualitet)

                        b)

                        længden af tidsrummet mellem måldatoen for datalevering og den faktiske dato for datalevering (punktlighed).

                  4.   TILGÆNGELIGHED OG KLARHED

                        a)

                        på hvilke betingelser og hvordan brugerne kan indhente og anvende dataene, f.eks. pressemeddelelser, publikationer, onlinedatabaser eller adgang til mikrodata

                        b)

                        på hvilke betingelser og hvordan brugerne kan fortolke dataene, f.eks. dokumentation om metodologi og kvalitetsstyring.

                  5.   SAMMENLIGNELIGHED

                        a)

                        i hvilket omfang statistikker er sammenlignelige mellem geografiske områder

                        b)

                        i hvilket omfang statistikker er sammenlignelige over tid.

                  6.   KOHÆRENS

                        a)

                        i hvilket omfang statistikkerne er forenelige med data, der er indsamlet gennem andre kilder (tværgående kohærens)

                        b)

                        i hvilket omfang statistikkerne er konsistente inden for et givet datasæt (intern kohærens).

                  b)
                  Medlemsstaterne skal også rapportere om:

            1.   KVALITETSSTYRING

                        a)

                        de systemer og rammer, der er indført, for at styre kvaliteten i de statistiske produkter og processer

                        b)

                        deres vurdering af dataenes kvalitet.

                  2.   DATAREVISION:

                        a)

                        revisionspolitikken, samt — når det er relevant — hvorfor validerede data er blevet revideret, f.eks. nye tilgængelige datakilder, nye metoder eller andre relevante oplysninger

                        b)

                        datoen for samt størrelsen og omfanget af alle revisioner.

                  c)
                  I henhold til artikel 11, stk. 4, i forordning (EU) 2018/1091 skal kvalitetsrapporterne indeholde følgende oplysninger om den statistiske proces, navnlig den anvendte metode og stikprøveramme:

            1.   STATISTISK FREMSTILLING
            Følgende aspekter af de formidlede data, der kan vises i form af tabeller, grafer eller kort:

                        a)

                        databeskrivelse

                        b)

                        klassifikationssystem

                        c)

                        sektordækning

                        d)

                        statistiske begreber og definitioner

                        e)

                        statistisk enhed

                        f)

                        statistisk population

                        g)

                        referenceområde (geografisk dækning)

                        h)

                        tidsdækning (længden af den periode, for hvilken der foreligger data)

                        i)

                        referenceperiode (periode, der er omfattet af rapporten)

                        j)

                        måleenhed.

                  2.   STATISTISK BEARBEJDNING
            Følgende aspekter af al databehandling med det formål at udlede nye oplysninger:

                        a)

                        stikprøveramme

                        b)

                        stikprøveudformning (hvis relevant)

                        c)

                        kildedata

                        d)

                        dataindsamlingshyppighed

                        e)

                        dataindsamlingsmetode, herunder, hvis relevant, spørgeskemaerne (på engelsk)

                        f)

                        datavalidering

                        g)

                        udarbejdelse af data

                        h)

                        justering.

                  3.   FORMIDLINGSPOLITIK
            Regler for formidling af data på nationalt plan.
            4.   FORMIDLINGSHYPPIGHED
            Den hyppighed, hvormed dataene formidles på nationalt plan.
            d)
                  I tråd med de statistiske principper i artikel 2, stk. 1, litra a), e) og f), i forordning (EF) nr. 223/2009, skal medlemsstaterne rapportere om:

            1.   INSTITUTIONELT MANDAT

                        a)

                        retsakter eller andre aftaler, hvori der tildeles ansvar for og beføjelse til at indsamle, bearbejde og formidle statistikker

                        b)

                        procedurer for datadeling og -koordinering mellem dataproducerende enheder.

                  2.   FORTROLIGHED

                        a)

                        lovgivningsmæssige foranstaltninger eller andre formelle procedurer, som forhindrer al uautoriseret videregivelse af data, der direkte eller indirekte kunne medføre identifikation af en person eller økonomisk enhed

                        b)

                        de regler for behandling af mikrodata og aggregerede data, som anvendes til at sikre statistisk fortrolighed og forhindre uautoriseret videregivelse.

                  3.   OMKOSTNINGER OG BYRDE

                        a)

                        de omkostninger og den byrde, der er forbundet med indsamling og udarbejdelse af det statistiske produkt

                        b)

                        respondentbyrden

                        c)

                        den gennemsnitlige længde af interview med landbrugerne (hvis muligt og relevant afhængig af dataindsamlingsmetoden).


title: Kommissionens gennemførelsesforordning (EU) 2020/410 af 12. marts 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser »Queso de Valdeón« (BGB)

text:
                  18.3.2020

                  DA

                  Den Europæiske Unions Tidende

                  L 81/1

         KOMMISSIONENS GENNEMFØRELSESFORORDNING (EU) 2020/410
         af 12. marts 2020
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser »Queso de Valdeón« (BGB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Spaniens ansøgning om godkendelse af en ændring af varespecifikationen for den beskyttede geografiske betegnelse »Queso de Valdeón«, der er registreret ved Kommissionens forordning (EF) nr. 135/2004 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Queso de Valdeón« (BGB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. marts 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 135/2004 af 27. januar 2004 om tilføjelse til bilaget til forordning (EF) nr. 2400/96 om optagelse af visse betegnelser i registeret over beskyttede oprindelsesbetegnelser og beskyttede geografiske betegnelser (Fraise du Périgord og Queso de Valdeón) (EUT L 21 af 28.1.2004, s. 9).

            (3)  EUT C 375 af 6.11.2019, s. 30.


title: Kommissionens gennemførelsesforordning (EU) 2020/412 af 12. marts 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Cinta Senese« (BOB))

text:
                  19.3.2020

                  DA

                  Den Europæiske Unions Tidende

                  L 82/1

         KOMMISSIONENS GENNEMFØRELSESFORORDNING (EU) 2020/412
         af 12. marts 2020
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Cinta Senese« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede oprindelsesbetegnelse »Cinta Senese«, der er registreret ved Kommissionens gennemførelsesforordning (EU) nr. 217/2012 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Cinta Senese« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. marts 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens gennemførelsesforordning (EU) nr. 217/2012 af 13. marts 2012 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Cinta Senese (BOB)) (EUT L 75 af 15.3.2012, s. 1).

            (3)  EUT C 393 af 20.11.2019, s. 3.


title: Kommissionens gennemførelsesforordning (EU) 2019/561 af 8. april 2019 om midlertidig undtagelse af Kap Verde fra reglerne om præferenceoprindelse i delegeret forordning (EU) 2015/2446 hvad angår tilberedt eller konserveret filet af tun

text:
                  9.4.2019

                  DA

                  Den Europæiske Unions Tidende

                  L 98/13

         KOMMISSIONENS GENNEMFØRELSESFORORDNING (EU) 2019/561
         af 8. april 2019
         om midlertidig undtagelse af Kap Verde fra reglerne om præferenceoprindelse i delegeret forordning (EU) 2015/2446 hvad angår tilberedt eller konserveret filet af tun
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 64, stk. 6, og artikel 66, litra b), og
         ud fra følgende betragtninger:

                     (1)

                     Kap Verde er omfattet af det generelle præferencearrangement, der i Europa-Parlamentets og Rådets forordning (EU) nr. 978/2012 (2) benævnes GSP. Reglerne om præferenceoprindelse for så vidt angår GSP er med undtagelse af de proceduremæssige regler fastsat i Kommissionens delegerede forordning (EU) 2015/2446 (3).

                     (2)

                     Ved brev af 22. oktober 2018 indgav Kap Verde en anmodning om forlængelse af den midlertidige undtagelse fra reglerne om præferenceoprindelse, som er fastsat i delegeret forordning (EU) 2015/2446, og som var blevet indrømmet landet ved Kommissionens gennemførelsesforordning (EU) 2017/967 (4). Der blev anmodet om en årlig mængde på 5 000 ton tilberedt eller konserveret tunfisk for en periode indtil ikrafttrædelsen af den nye økonomiske partnerskabsaftale (»ØPA«) mellem EU og Vestafrika, som blev paraferet den 30. juni 2014. Undtagelsen består i, at disse produkter, der til trods for at være fremstillet i Kap Verde af fisk uden oprindelsesstatus, anses for at have oprindelse i Kap Verde.

                     (3)

                     Kap Verde forklarer i anmodningen om undtagelse, at landets fiskerflåde i øjeblikket lander små mængder tunfisk i egne farvande, og at den fiskerflåde, der er til rådighed til fiskeri uden for landets territorialfarvande, er begrænset, medmindre der indrømmes en undtagelse. Endvidere er tunfangstsæsonen begrænset til fire måneder om året. Dermed reduceres mulighederne for at fange tunfisk med oprindelsesstatus. Et andet vigtigt element er, at Kap Verde for nylig har udviklet sin havneinfrastruktur. Som følge heraf kan der nu tages imod større mængder tunfisk, hvilket giver tunfiskeindustrien mulighed for at vokse. Endelig fremhæves i anmodningen de problemer, som Kap Verde står over for som følge af forsinkelser i ikrafttrædelsen ØPA'en mellem Unionen og Vestafrika. Det understreges også, at Kap Verde har behov for en undtagelse fra reglerne om præferenceoprindelse for at kompensere for det forhold, at det endnu ikke er muligt at gøre brug af kumulationsreglerne under ØPA'en, eftersom den retlige situation for denne aftale ikke har udviklet sig.

                     (4)

                     Det fremgår af argumenterne i anmodningen, at den kapverdiske fiskeforarbejdningssektors evne til at eksportere de pågældende produkter til Unionen vil blive hårdt ramt uden undtagelsen. Dette vil kunne hindre en yderligere udvikling af den kapverdiske fiskerflådes kapacitet inden for mindre pelagisk fiskeri og Kap Verdes fremtidige overholdelse af de oprindelsesbestemmelser, der finder anvendelse på disse produkter.

                     (5)

                     Kap Verde bør derfor indrømmes en midlertidig undtagelse fra kravet i reglerne om præferenceoprindelse om, at produkter, der indeholder materialer, som ikke fuldt ud er fremstillet i det præferenceberettigede land, skal have undergået en tilstrækkelig bearbejdning eller forarbejdning for at kunne anses for at have oprindelse i det pågældende land. Undtagelsen bør gælde for en årlig mængde på 5 000 ton tilberedt eller konserveret tunfisk. Dens varighed bør begrænset til en periode på et år med henblik på at vurdere Kap Verdes kapacitet til og indsats for at blive i stand til at overholde oprindelsesreglerne for de pågældende produkter. Hvis ØPA'en imidlertid træder i kraft inden udgangen af denne periode på et år, bør undtagelsen udløbe på dagen umiddelbart inden datoen for ØPA'ens ikrafttrædelse.

                     (6)

                     De mængder, der er fastsat i bilaget til denne forordning, bør forvaltes i henhold til artikel 49-54 i Kommissionens gennemførelsesforordning (EU) 2015/2447 (5), som regulerer forvaltningen af toldkontingenter.

                     (7)

                     Undtagelsen bør bevilges på betingelse af, at Kap Verdes toldmyndigheder træffer de nødvendige foranstaltninger til at føre mængdekontrol med eksporten af de produkter, som er omfattet af undtagelsen, samt at de fremsender Kommissionen en opgørelse over de mængder, for hvilke der er udstedt oprindelsescertifikater formular A i medfør af denne forordning, med angivelse af certifikaternes løbenumre. Såfremt systemet med registrerede eksportører (REX), jf. artikel 79 i gennemførelsesforordning (EU) 2015/2447, træder i kraft i Kap Verde i løbet af 2019, bør samme regel også finde anvendelse på udtalelser om oprindelse, som udfærdiges af registrerede eksportører.

                     (8)

                     Foranstaltningerne i denne forordning bør træde i kraft snarest muligt efter offentliggørelsen for at tage højde for situationen i Kap Verde, således at landet så hurtigt som muligt kan gøre brug af undtagelsen.

                     (9)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            Uanset artikel 41, litra b), og artikel 45 i delegeret forordning (EU) 2015/2446 betragtes tilberedt eller konserveret tunfisk under KN-kode 1604 14, 1604 20 og 0304 87, der er fremstillet i Kap Verde af fisk uden oprindelsesstatus, som produkter med oprindelsesstatus, jf. artikel 2, 3 og 4 i nærværende forordning.

            Artikel 2

               1.   Undtagelsen finder anvendelse på produkter, der både er blevet eksporteret fra Kap Verde og angivet til fri omsætning i Unionen i perioden fra den 1. januar 2019:

                           a)

                           til den 31. december 2019, eller

                           b)

                           hvis den økonomiske partnerskabsaftale mellem EU og Vestafrika (»ØPA«), der blev paraferet den 30. juni 2014, træder i kraft på eller inden den 31. december 2019, til dagen umiddelbart inden datoen for ØPA'ens ikrafttræden.

               2.   Denne undtagelse finder anvendelse på produkter inden for den årlige mængde, der er opført i bilaget.

               3.   Anvendelsen af undtagelsen er betinget af, at betingelserne i artikel 43 i delegeret forordning (EU) 2015/2446 er opfyldt.

            Artikel 3
            De mængder, der er fastsat i bilaget til denne forordning, forvaltes i henhold til artikel 49-54 i gennemførelsesforordning (EU) 2015/2447, som regulerer forvaltningen af toldkontingenter.

            Artikel 4
            Undtagelsen indrømmes på følgende betingelser:

                        1)

                        Kap Verdes toldmyndigheder træffer de nødvendige foranstaltninger til at føre mængdekontrol med eksporten af de produkter, der er nævnt i artikel 1.

                        2)

                        I rubrik 4 i det oprindelsescertifikat formular A, der udstedes af myndighederne i Kap Verde i henhold til denne forordning, anføres følgende angivelse: »Undtagelse — Kommissionens gennemførelsesforordning (EU) 2019/561«. I tilfælde af at systemet med registrerede eksportører (REX) finder anvendelse på Kap Verde i 2019, anføres den pågældende angivelse på de udtalelser om oprindelse, som udfærdiges af de registrerede eksportører.

                        3)

                        Myndighederne i Kap Verde sender hvert kvartal Kommissionen en opgørelse over de mængder, for hvilke der er udstedt oprindelsescertifikater og/eller udfærdiget udtalelser om oprindelse i medfør af denne forordning, med angivelse af bevisernes løbenumre.

            Artikel 5
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. april 2019.

                  På Kommissionens vegne

               Jean-Claude JUNCKER

                  Formand

            (1)  EUT L 269 af 10.10.2013, s. 1.

            (2)  Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (EUT L 303 af 31.10.2012, s. 1).

            (3)  Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).

            (4)  Kommissionens gennemførelsesforordning (EU) 2017/967 af 8. juni 2017 om midlertidig undtagelse af Kap Verde fra reglerne om præferenceoprindelse i delegeret forordning (EU) 2015/2446 hvad angår tilberedt eller konserveret filet af tun (EUT L 146 af 9.6.2017, s. 10).

            (5)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).

            BILAG

                        Løbenr.

                        KN-kode

                        Taric-kode

                        Varebeskrivelse

                        Perioder

                        Årlig mængde (i ton nettovægt)

                        09.1602

                        1604 14 21 00
                        1604 14 26 90
                        1604 14 28 00
                        1604 20 70 50
                        1604 20 70 55
                        1604 14 31 90
                        1604 14 36 90
                        1604 14 38 00
                        1604 20 70 99
                        0304 87 00 90
                        1604 14 41 20
                        1604 14 46 29
                        1604 14 48 20
                        1604 20 70 45
                        0304 87 00 20
                        1604 14 41 30
                        1604 14 48 30

                        10

                        Tilberedte eller konserverede fileter og »loins« af bugstribet bonit (Katsuwonus pelamis)
                        Tilberedte eller konserverede fileter og »loins« af gulfinnet tun (Thunnus albacares)
                        Tilberedte eller konserverede fileter og »loins« af storøjet tun (Thunnus obesus)
                        Tilberedt hvid tun (Thunnus alalunga)

                        Fra den 1.1.2019 til den dato, der er fastsat i henhold til artikel 2, stk. 1

                        5 000  ton


title: Kommissionens gennemførelsesforordning (EU) 2019/619 af 17. april 2019 om minimumssalgsprisen for skummetmælkspulver i forbindelse med den 35. dellicitation i den licitationsprocedure, der blev indledt ved gennemførelsesforordning (EU) 2016/2080

text:
                  17.4.2019

                  DA

                  Den Europæiske Unions Tidende

                  LI 106/1

         KOMMISSIONENS GENNEMFØRELSESFORORDNING (EU) 2019/619
         af 17. april 2019
         om minimumssalgsprisen for skummetmælkspulver i forbindelse med den 35. dellicitation i den licitationsprocedure, der blev indledt ved gennemførelsesforordning (EU) 2016/2080
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
         under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 32, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2016/2080 (3) indledes der en procedure for salg af skummetmælkspulver ved licitation.

                     (2)

                     På grundlag af de bud, der er modtaget i forbindelse med den 35. dellicitation, bør der fastsættes en minimumssalgspris.

                     (3)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter—

               VEDTAGET DENNE FORORDNING:

            Artikel 1
            I forbindelse med den 35. dellicitation for salg af skummetmælkspulver inden for rammerne af den licitationsprocedure, der er indledt ved gennemførelsesforordning (EU) 2016/2080, og hvortil fristen for indgivelse af bud udløb den 16. april 2019, fastsættes minimumssalgsprisen til 166,00 EUR/100 kg.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. april 2019.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 206 af 30.7.2016, s. 71.

            (3)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).